EkBass/fiwiki-20250220-pages-articles huggingface dataset:
Derek Richardson

Derek Richardson (s. 18. tammikuuta 1976 Queensbury, New York) on yhdysvaltalainen näyttelijä. Hän on näytellyt muun muassa televisiosarjassa Teoria miehistä (2006–2008). ==Elämäkerta== ===Nuoruus=== Richardson on kotoisin New Yorkin osavaltion Queensburysta. Hän opiskeli Florida State -yliopiston College of Film -koulussa vuosina 1992–1996. ===Ura=== Richardson aloitti näyttelijänuransa vuonna 2000, jolloin hän vieraili televisiosarjoissa Kova laki ja Strangers with Candy. Vuonna 2002 hän muutti Los Angelesiin ja sai roolin tv-sarjasta Felicity. Hän teki valkokangasdebyyttinsä vuoden 2003 elokuvassa Tosinuija ja vielä nuijempi (). Vuodesta 2006 alkaen Richardson on esiintynyt televisiosarjassaa Teoria miehistä yhdessä muun muassa Anne Hechen ja Emily Berglin kanssa. Richardson ja Bergl olivat ensimmäiset sarjaan palkatut näyttelijät. Teoria miehistä päättyy Yhdysvalloissa kesäkuussa vuonna 2008 kahden tuotantokauden jälkeen. ===Yksityiselämä=== Richardsonin huhutaan seurustelevan Teoria miehistä -kollegansa Emily Berglin kanssa. ==Lähteet== ==Aiheesta muualla== *Derek Richardson IMDb:ssä Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Diana Jorgova

Diana Jorgova (, s. 11. huhtikuuta 1971 Sofia) on bulgarialainen pistooliampuja. Jorgova on saavuttanut olympialaisissa Atlantassa 1996 hopeaa 25 m urheilupistoolissa. Hän on myös voittanut joukkuhopeaa MM-kilpailuissa 10 m ilmapistoolissa Milanossa 1994. ==Lähteet== *Profiili ISSF Newssissä *ISSF:n tietokanta Luokka:Bulgarialaiset ampujat Luokka:Bulgarialaiset olympiamitalistit Luokka:Vuonna 1971 syntyneet Luokka:Elävät henkilöt
Toyota TF106

Toyota TF106 oli itävaltalaisen Gustav Brunnerin suunnittelema Formula 1 -auto, jolla Toyota osallistui F1-kauteen . Autoa ajoivat kilpailuissa saksalainen Ralf Schumacher ja italialainen Jarno Trulli. Testikuljettajana toimi brasilialainen Ricardo Zonta. Autossa oli Bridgestonen Potenza-malliset renkaat, Brembon jarrut ja se käytti Esson poltto- ja voiteluaineita. Autolla osallistuttiin kaikkiaan 18 kilpailuun ja sillä saavutettiin vain yksi palkintosija ja 35 MM-pistettä. Autosta tuotiin myöhemmin kaudella kehitysversio TF106B. Auto ei ollut yhtä kilpailukykyinen kuin edelliskauden auto. Ralf Schumacher toi tallille kauden ainoaksi jääneen palkintosijan kolmannesta kilpailusta, Australian GP:sta. Tämän lisäksi hän toi autonsa maaliin pisteille kuudesti. Jarno Trullin kauden paras suoritus tapahtui Ranskan GP:ssa, jossa hän ajoi maaliin neljäntenä. Hän ylsi tämän lisäksi pisteille kauden aikana neljästi. Vain Toyotan kotikilpailussa, Japanin GP:ssa molemmat tallin kuljettajat ylsivät autolla pisteille. Valmistajien MM- sarjassa Toyota sijoittui kuudenneksi saavuttaen 35 MM-pistettä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 Toyota Toyota V8 BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 35 6. Ralf Schumacher 14 8 3 9 Kesk. Kesk. 8 Kesk. Kesk. Kesk. 4 9 6 7 15 Kesk. 7 Kesk. Jarno Trulli 16 9 Kesk. Kesk. 9 10 17† 11 6 4 Kesk. 7 12† 9 7 Kesk. 6 Kesk. Luokka:Formula 1 -kausi 2006 Luokka:Toyotan Formula 1 -autot
Reino Ruotsalainen

Reino Ruotsalainen (11. huhtikuuta 1941 Oulu – 27. marraskuuta 2004 Liminka) oli suomalainen jääkiekkovalmentaja. Reino ”Pappa” Ruotsalainen aloitti valmennusuransa Kärpissä vuonna 1967. Ensimmäisen junioreiden Suomen mestaruuden Oulun Kärpät saavutti Ruotsalaisen johdolla vuonna 1971. Menestyneessä E-juniorijoukkueessa pelasivat muun muassa Kari Jalonen, Reijo Ruotsalainen, Arto Ruotanen, Pekka Arbelius ja Juha Huikari. Vuonna 1974 Oulun Kärppien D-juniorit ja vuotta myöhemmin C-juniorit voittivat Suomen mestaruuden Ruotsalaisen valmentamana. Vuosina 1975–1979 Ruotsalainen valmensi Kärppien A-junioreita johdattaen joukkueen SM-kultaan vuonna 1979. Edustusjoukkueen valmentajana Ruotsalainen oli kaudella 1979–1980, jolloin Kärpät saavutti ensimmäisen mitalin, pronssia. Oulusta Reino Ruotsalainen siirtyi Kalevan Palloon Kuopioon. Vuonna 1982 Kalpa nousi 2-divisioonasta 1-divisioonaan. Jokereita Ruotsalainen valmensi vuosina 1982–85. Vuonna 1983 Jokerit saavutti SM-hopeaa ja SM-liiga valitsi Ruotsalaisen vuoden valmentajaksi. Vuonna 1985 Ruotsalainen siirtyi Helsingin Jokereiden päävalmentajan paikalta Kouvolaan Kookoon päävalmentajaksi. Vuonna 1987 Kookoo nousi jääkiekon SM-liigaan Ruotsalaisen ollessa päävalmentajana. Reino Ruotsalainen kutsuttiin takaisin Kärppiin konkurssin myötä kakkosdivisioonaan joutuneen edustusjoukkueen valmentajaksi kauden 1994–1995 alkaessa. Hänen johdollaan Kärpät nousi kauden loputtua ykkösdivisioonaan. Ammattivalmentamisen jälkeen Ruotsalainen jatkoi juniorivalmennustyötä Oulun seudulla. Ruotsalainen kuoli sairaskohtaukseen 63-vuotiaana kotonaan Limingassa marraskuussa 2004. Oulun Kärppien liigajoukkue kunnioitti Reino Ruotsalaisen muistoa 1. joulukuuta 2004 pelatussa kotiottelussa Kärpät–TPS pelaamalla surunauha käsivarressaan. Reinon pojan, Kärppien puolustaja Reijo Ruotsalaisen pelinumero 10 on jäädytetty Oulun jäähallin kattoon. Pelaajaurallaan Ruotsalainen pelasi Kärpissä vuosina 1957–1967. SM- sarjaotteluita kertyi 43. ==Aiheesta muualla== * Reino Ruotsalaisen muistokirjoitus Helsingin Sanomissa Luokka:Suomalaiset jääkiekkovalmentajat Luokka:Kalevi Numminen -palkinnon voittajat Luokka:Vuonna 1941 syntyneet Luokka:Vuonna 2004 kuolleet
Shimon Dotan

Shimon Dotan (s. 23. joulukuuta 1949) on elokuvaohjaaja. Hän syntyi Romaniassa, mutta muutti vuonna 1959 Israeliin, jossa hän palveli armeijassa, valmistui yliopistosta ja aloitti uransa. Dotan on voittanut Israelin elokuva- akatemian palkinnon 1982 ja ollut ehdolla kahden Kultaisen karhun saajaksi Berliinin elokuvajuhlilla vuosina 1982 ja 1986. Töiden joukossa on Armoton ase (1994). == Aiheesta muualla == * Luokka:Israelilaiset elokuvaohjaajat Luokka:Vuonna 1949 syntyneet Luokka:Elävät henkilöt
Juha Huikari

Juha Huikari (s. 8. tammikuuta 1960) on suomalainen entinen jääkiekkoilijahttp://www.eliteprospects.com/player.php?player=75598 Viitattu 2.2.2016., laskentatoimen yliopisto-opettaja sekä kunnallispoliitikko. Huikari edusti kausina 1978–1990 SM-liigassa Oulun Kärppiä ja JyP HT:tä. Hän voitti Kärppien riveissä Suomen mestaruuden vuonna 1981. Lisäksi hän voitti urallaan kaksi SM-hopeaa ja neljä SM-pronssia. SM-liigassa hän pelasi 421 runkosarjaottelua, joissa hän teki 122 maalia ja 126 syöttöpistettä eli yhteensä 248 tehopistettä. Pudotuspeleissä, joita hän pelasi 66 kappaletta, hänen tehopisteensä olivat 14+22=36. Huikari kuului Suomen 18-vuotiaiden maajoukkueeseen, joka voitti vuonna 1978 Helsingissä Euroopan-mestaruuden – Suomen kaikkien aikojen ensimmäisen jääkiekon arvokisavoiton kaikki ikäluokat huomioon ottaen. Loppuottelu Neuvostoliittoa vastaan ratkesi vasta toisella jatkoajalla, ja Huikari viimeisteli sekä 3–3-maalin, jonka ansiosta Suomi selviytyi ensimmäiselle jatkoajalle, että 5–5-maalin, jolla Suomi pääsi toiselle jatkoajalle. Kaudella 2008–2009 Huikari valmensi oululaista Suomi- Sarjan jääkiekkojoukkuetta Kiekko-Laseria, jonka riveissä pelasi hänen poikansa Matias Huikari. Siviiliammatiltaan Huikari toimii opettajana Oulun yliopiston kauppakorkeakoulussa. Huikari kuuluu myös Oulun kaupunginvaltuustoon, jonka Keskustan valtuustoryhmää johti vuosina 2008–2017. Keväällä 2018 mestarivalmentaja Pentti Matikainen, Kärppien silloinen urheilutoimenjohtaja Harri Aho sekä oululainen jääkiekkotoimittaja Jouko Vuorjoki valitsivat Huikarin Kärppien kaikkien aikojen joukkueen ensimmäiseen kenttään yhdessä Kai Suikkasen, Kari Jalosen, Jussi Jokisen ja Reijo Ruotsalaisen kanssa. == Lähteet == ==Aiheesta muualla== * Luokka:Suomalaiset jääkiekkoilijat Luokka:Suomen Keskustan poliitikot Luokka:Oulun kaupunginvaltuutetut Luokka:Matti Keinonen -palkinnon voittajat Luokka:Vuonna 1960 syntyneet Luokka:Elävät henkilöt
Kanstantsin Lukašyk

Kanstantsin Leanidavitš Lukašyk (, ; s. 18. syyskuuta 1975 Hrodna) on valkovenäläinen pistooliampuja. Lukašyk voitti olympiakultaa 50 m pistoolissa Barcelonassa 1992. Hänellä on myös MM-kilpailuista Stavangerista 1991 poikien 10 m ilmapistoolin maailmanmestaruus ja Barcelonasta 1998 yksi henkilöhtainen ja kolme joukkuemitalia. Lukašyk oli Pekingin olympialaisissa 2008 10. 50 m pistoolissa tuloksella 558, jääden finaalipaikasta pisteen päähän, ja 27. 10 m ilmapistoolilla tuloksella 575, jääden finaalista kuuden pisteen päähän. ==Lähteet== * * * * * Luokka:Valkovenäläiset ampujat Luokka:Valkovenäläiset olympiavoittajat Luokka:Neuvostoliittolaiset ampujat Luokka:Vuonna 1975 syntyneet Luokka:Elävät henkilöt
Yu Nan

Yu Nan (; s. 5. syyskuuta 1978) on kiinalainen näyttelijä. Hän syntyi Dalianissa ja aloitti esiintymisen nelivuotiaana. Myöhemmin Yu pääsi opiskelemaan Pekingin elokuva-akatemiaan. Hän puhuu englantia ja ranskaa sujuvalla tasolla.http://china.org.cn/english/features/film/201815.htm Yu on esiintynyt useissa elokuvissa, joiden joukossa on Wang Quan'anin ohjaama Tuya de hun shi (Tuya's Marriage, 2006) ja The Expendables 2, 2012. == Lähteet == == Aiheesta muualla == * Luokka:Kiinalaiset näyttelijät Luokka:Vuonna 1978 syntyneet Luokka:Elävät henkilöt
Wang Quan'an

Wang Quan'an (; s. 1965) on kiinalainen elokuvaohjaaja. Hän syntyi Yan'anissa, Shaanxin maakunnassa, ja valmistui Pekingin elokuva-akatemiasta. Hänen kolmas elokuvansa on Tuya de hun shi (Tuya's Marriage, 2006), joka palkittiin Berliinin elokuvajuhlien Kultaisella karhulla vuonna 2007. == Lähteet == == Aiheesta muualla == * Luokka:Kiinalaiset elokuvaohjaajat Luokka:Vuonna 1965 syntyneet Luokka:Elävät henkilöt
Wang Xiaoshuai

Wang Xiaoshuai (; s. 22. toukokuuta 1966) on kiinalainen elokuvaohjaaja. Hänen töihinsä kuuluvat Polkupyörävarkaat (2001) sekä Zuo you (In Love We Trust, 2008). Wang Xiaoshuai opiskeli Pekingin elokuva-akatemiassa. == Aiheesta muualla == * Luokka:Kiinalaiset elokuvaohjaajat Luokka:Vuonna 1966 syntyneet Luokka:Elävät henkilöt
Zhao Wei

Zhao Wei (; s. 12. maaliskuuta 1976) on kiinalainen näyttelijä. Hän syntyi Wuhussa, Anhuin maakunnassa, ja opiskeli Pekingin elokuva-akatemiassa. Zhao Wei tunnetaan myös anglisoidulla nimellä Vicki Zhao. Hän on esiintynyt runsaasti sekä televisiossa että elokuvissa, ja hän on voittanut uransa varrella useita palkintoja. Zhao on menestynyt myös poplaulajana. Hän julkaisi ensimmäisen levynsä vuonna 1999. == Filmografia == Vuosi Elokuva Rooli 1999 Deja Vu Vicky 2000 The Duel Princess 2001 Shaolin Soccer Mui 2002 Chinese Odyssey 2002 Phoenix 2002 Taivaalliset tappajat (So Close) Sue 2003 Green Tea Wu Fang/Langlang 2003 My Dream Girl Cheung Ning 2003 Warriors of Heaven and Earth Wen Zhu 2003 Goddess of Mercy An Xin 2005 A Time to Love Qu Ran 2006 The Postmodern Life of My Aunt Liu Dafan 2007 The Longest Night in Shanghai Lin Xin 2008 Red Cliff Sun Shangxiang 2008 Painted Skin Chen Peirong 2009 Red Cliff II Sun Shangxiang 2009 Mulan Mulan 2010 14 Blades Qiao Hua 2012 LOVE Jin Xiaoye 2012 Painted Skin: The Resurrection Princess Jing 2014 Dearest Li Hongqin 2015 Hollywood Adventure Jodi 2015 Lost in Hong Kong 2015 Three Doctor == Aiheesta muualla == * Luokka:Kiinalaiset näyttelijät Luokka:Kiinalaiset laulajat Luokka:Vuonna 1976 syntyneet Luokka:Elävät henkilöt
Gao Yuanyuan

pienoiskuva|Gao Yuanyuan Gao Yuanyuan (; s. 5. lokakuuta 1975 Peking) on kiinalainen näyttelijä. Hän on esiintynyt useissa televisiosarjoissa ja elokuvissa; jälkimmäisten joukossa on muiden muassa Shanghai Dreams (2005). == Aiheesta muualla == * Luokka:Kiinalaiset näyttelijät Luokka:Vuonna 1979 syntyneet Luokka:Elävät henkilöt
Trukinrilli

Trukinrilli (Rukia ruki) on erittäin uhanalainen neljällä saarella Faichukin saariryhmällä Chuukissa Mikronesiassa elävä varpuslintu. Kooltaan trukinrilli on noin 14 cm. Lintu on väritykseltään täysin tummanruskea lukuun ottamatta mustaa nokkaa, punaoransseja jalkoja sekä valkoisia täpliä silmän alapuolella. Trukinrillin laulu on eläväistä ja hyvin samankaltaista kuin saipaninmesikon. Trukinrillin elinympäristöä ovat metsät yli 400 metrin korkeudessa. Ravintonaan laji käyttää hyönteisiä. Trukinrillikannan kooksi arvioidaan noin 530 yksilöä. Suurin uhka lajille on metsien hakkuut ja erityisesti Semecarpus kraemeri -lajin väheneminen. Lisäksi saarelle levinnyt ruskopuukäärme (Boiga irregularis), joka on hävittänyt lajin Guamin saarelta. == Lähteet == Luokka:Rillit Luokka:Uhanalaiset linnut
Peng Shuai

Peng Shuai (; s. 8. tammikuuta 1986 Hunan) on kiinalainen tennispelaaja. Hän aloitti ammattilaisuransa vuonna 2001. Maailmanlistalla hän on kaksinpelaajana yltänyt korkeimmillaan 14. sijalle elokuussa 2011 ja nelinpelissä ykköseksi helmikuussa 2014. Hän on voittanut kaksinpelissä kaksi ja nelinpelissä 23 WTA- turnausta. Peng voitti nelinpelin Kantonin turnauksessa 2007, Bangaloressa ja Balilla 2008, Sydneyssä, Roomassa ja Pekingissä vuonna 2009 sekä Roomassa vuonna 2011. Sekä vuonna 2013 että 2014 hän voitti viisi nelinpeliturnausta. Vuonna 2016 hän ylsi kolmeen voittoon, ja vuosina 2017 ja 2019 hän voitti Shenzhenin turnauksen. Vuonna 2019 hän voitti myös Kantonin nelinpeliturnauksen. Kaksinpelissä hän voitti Tianjinin WTA-turnauksen vuonna 2016 ja Nanchangin turnauksen vuonna 2017. Grand Slam -turnauksissa hän on yltänyt kaksinpelissä parhaimmillaan välieriin Yhdysvaltain avoimissa 2014. Nelinpelimestaruuden hän on voittanut Wimbledonissa 2013 ja Ranskan avoimissa 2014. Peng Shuai syytti marraskuussa 2021 julkisuudessa kiinalaisella sosiaalisen median Weibo-alustalla Kiinan entistä varapääministeriä Zhang Gaolia pitkäkestoisesta seksuaalisesta ahdistelusta ja hyväksikäytöstä. Kiinan sensuuriviranomaiset estivät aiheesta keskustelemisen kuitenkin nopeasti, ja Pengin uutisoitiin kadonneen.Hinni Hirvonen, Kiinalainen tennistähti Peng Shuai katosi, Yle.fi, uutiset 6.11.2021, viitattu 6.11.2021 Naisten ammattilaistenniksen kattojärjestön WTA:n toimitusjohtaja Steve Simon totesi reilua viikkoa myöhemmin, että kaikki naiset ansaitsevat tulla kuulluksi, eivät sensuroiduksi. Kiinan valtion media väitti 17. marraskuuta, että Peng ei ole kadoksissa, eikä ole kirjoittanut väitteitä, jotka hänen tililtään julkaistiin. Tämän jälkeen Steve Simon kirjoitti olevansa erittäin huolissaan pelaajan hyvinvoinnista. Hän on yrittänyt tavoittaa häntä eri tavoin, mutta ei ole siinä onnistunut. == Lähteet == == Aiheesta muualla == * Luokka:Kiinalaiset tennispelaajat Luokka:Vuonna 1986 syntyneet Luokka:Elävät henkilöt
Yhdistyneiden kansakuntien pääomakehitysrahasto

Yhdistyneiden kansakuntien pääomakehitysrahasto (UNCDF, ) on vuonna 1966 perustettu Yhdistyneiden kansakuntien rahasto, joka rahoittaa pienessä mittakaavassa paikalliseen kehitykseen ja mikroluottoihin liittyviä kehitysohjelmia maailman vähiten kehittyneissä maissa. Rahaston päätarkoituksena on köyhyyden vähentämien. Tarkoitustaan rahasto toteuttaa rahoittamalla köyhimpien maiden paikallistason toimintaa tavoitteenaan kasvattaa köyhiempien yhteisöjen taloudellista tuotantokapasiteettia ja taloudellista omavaraisuutta. Näitä tavoitteita rahasto toteuttaa parantamalla infrastruktuuria ja palveluita köyhimmissä yhteisöissä. Rahasto toimii läheisessä yhteistyössä Yhdistyneiden kansakuntien kehitysohjelman (UNDP) kanssa. Rahoituksensa rahasto saa lähinnä vapaaehtoisina lahjoituksina YK:n jäsenvaltioilta. Pääomarahaston päämaja sijaitsee New Yorkissa. Vuonna 2014 sen johdossa aloitti yhdysvaltalainen Judith Karl. == Lähteet == == Aiheesta muualla == * Yhdistyneiden kansakuntien pääomarahaston viralliset kotisivut Pääomarahasto Luokka:Rahastot
Red Bull RB2

Red Bull RB2 oli Mark Smithin ja Rob Taylorin suunnittelema Formula 1 -auto, jota Red Bull -talli käytti kaudella . Autoa ajoivat kilpailuissa skotti David Coulthard, itävaltalainen Christian Klien ja hollantilainen Robert Doornbos. Testikuljettajana Michael Ammermüller. Autossa oli Ferrarin V8 moottori, Michelinin renkaat, Brembon ja Hitcon jarrut ja se käytti Shellin poltto- ja voiteluaineita. Auto debytoi Bahrainin GP:ssä. Klien saavutti kauden aikana vain kaksi MM-pistettä, kun taas Coulthard sai 14. Kauden kohokohta oli Monacon GP, jossa Teräsmies-teemaan sonnustautunut talli saavutti ensimmäisen palkintosijansa Coulthardin sijoituttua kolmanneksi. Coulthard otti palkintonsa vastaan Teräsmies-viitta yllään. Italian GP:n jälkeen talli ilmoitti Doornbosin ottavan Klienin paikan kilpakuljettajana kolmessa viimeisessä kilpailussa. Talli saavutti autolla kauden aikana yhteensä 16 MM- pistettä ja sijoittui valmistajien MM-sarjassa sijalle seitsemän. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Red Bull Ferrari BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 16 7. David Coulthard 10 Kesk. 8 Kesk. Kesk. 14 3 12 8 7 9 11 5 15† 12 9 Kesk. Kesk. Christian Klien 8 Kesk. Kesk. Kesk. Kesk. 13 Kesk. 14 11 Kesk. 12 8 Kesk. 11 11 Robert Doornbos TD TD TD TD TD TD TD TD TD TD TD TD TD TD TD 12 13 12 Michael Ammermüller TD TD TD == Aiheesta muualla == Luokka:Formula 1 -kausi 2006 RB02
Sarah Strange

Sarah Strange (6. syyskuuta 1974 Vancouver, Brittiläinen Kolumbia) on kanadalainen näyttelijä. Hänet tunnetaan kenties parhaiten rooleistaan kanadalaisessa televisiosarjassa Da Vincin murhatutkimukset ja yhdysvaltalaisessa televisiosarjassa Teoria miehistä. Hän on esiintynyt myös useissa muissa televisiosarjoissa sekä elokuvissa. ==Nuoruus== Strange syntyi Kanadan Brittiläisen Kolumbian Vancouverissa. Hänen isänsä oli näyttelijä- käsikirjoittaja Marc Strange ja äitinsä käsikirjoittaja Susan Strange, jotka olivat tulleet tunnetuiksi luomallaan komediasarjalla The Beachcombers. Strange kasvoi Vancouverissa viihdeteollisuuden parissa ja on myöhemmin kertonut uravalintansa näyttelijänä olleen melko luonnollinen päätös. ==Ura== Strange aloitti uransa näyttelijänä pian high schoolista valmistumisensa jälkeen ja teki ensimmäisen roolinsa televisiosarjassa Madison vuonna 1993. Hän näytteli sarjassa yhteensä kuudessa jaksossa vuosina 1993–1997. Uransa alkuvuosina Strange vieraili televisiosarjoissa kuten Neon Rider ja Salaiset kansiot. Sarjassa Neon Rider hän vieraili kolmesti vuosina 1992–1994, ja hän voitti roolistaan Gemini Award -palkinnon parhaasta vierailusta. Vuosien varrella Strange vieraili myös muissa tv-sarjoissa ja teki pieniä rooleja valkokankaan puolella. Hän oli mukana myös anime-sarjan Ranma ½ englanninkielisessä versiossa sen kolmena ensimmäisenä tuotantokautena. Hän ääninäytteli Ranmaa tämän poikamuodossa. Vuonna 1998 Strange sai roolin televisiosarjasta Da Vincin murhatutkimukset (). Hän näytteli sarjassa Helenia yhteensä 77 jakson verran vuosina 1998–2005. Vuosina 2004–2005 hän näytteli yhteensä kymmenessä jaksossa sarjassa Life As We know It, ja vuonna 2005 hän oli mukana sarjassa Tehdäänpä uutiset (). Vuodesta 2006 alkaen Strange näytteli yhdessä muun muassa Anne Hechen kanssa televisiosarjassa Teoria miehistä. Teoria miehistä kesti kahden tuotantokauden verran ja päättyi vuonna 2008. Strange oli mukana yhteensä 34 sarjan jaksossa. Strange on lisäksi ollut mukana sarjassa ReGenesis vuosina 2004–2007. ==Yksityiselämä== Strange harrastaa nyrkkeilyä, kirjoittamista ja lukemista. ==Lähteet== ==Aiheesta muualla== *Sarah Strange IMDb:ssä Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1974 syntyneet Luokka:Elävät henkilöt
Shawn Drover

Shawn Drover (s. 5. toukokuuta 1966 Montreal, Quebec) on kanadalaissyntyinen yhdysvaltalainen rumpali joka soitti thrash metal -yhtye Megadethissä. Hänet valittiin Nick Menzan tilalle Blackmail to Universe -kiertueella yhtyeen silloisen kitaristin, Shawnin veljen Glen Droverin mennessä hänen taidoistaan takuuseen Dave Mustainelle. Aiemmin Shawn on soittanut Eidolon-yhtyeessä yhdessä veljensä kanssa. == Yhtyealbumit == Eidolon *Sacred Shrine (1993) *Zero Hour (1996) *Seven Spirits (1997) *Nightmare World (2000) *Hallowed Apparition (2001) *Coma Nation (2002) *Apostles Of Defiance (2003) *The Parallel Otherworld (2006) Megadeth *Arsenal of Megadeth (2006) *That One Night: Live in Buenos Aires (2007) *United Abominations (2007) *Endgame (2009) *Sudden Death (single) (2010) *Blood in the Water: Live in San Diego (2010) *Rust in Peace Live (2010) *Big Four of Thrash (2010) *TH1RT3EN (2011) *Super Collider (2013) Luokka:Yhdysvaltalaiset rumpalit Luokka:Vuonna 1966 syntyneet Luokka:Elävät henkilöt
Maren Eggert

Maren Eggert (s. 30. tammikuuta 1974) on saksalainen näyttelijä. Hän syntyi Hampurissa ja opiskeli vuosina 1994–1998 Münchenin Otto Falckenberg -koulussa. Eggert on esiintynyt muun muassa Tatort-sarjassa. Lisäksi hänellä on ollut rooleja elokuvissa, joihin lukeutuvat Die Apothekerin (1997) ja Das Experiment (2001). Eggert on lisäksi teatterinäyttelijä. == Aiheesta muualla == * Luokka:Saksalaiset näyttelijät Luokka:Vuonna 1974 syntyneet Luokka:Elävät henkilöt
Rainer Kaufmann

Rainer Kaufmann (s. 6. kesäkuuta 1959) on saksalainen elokuvaohjaaja. Hänen töidensä joukossa ovat Die Apothekerin (1997) ja Marias letzte Reise (2005). == Aiheesta muualla == * Luokka:Saksalaiset elokuvaohjaajat Luokka:Vuonna 1959 syntyneet Luokka:Elävät henkilöt
Oliver Hirschbiegel

Oliver Hirschbiegel (s. 26. maaliskuuta 1957) on saksalainen elokuvaohjaaja. Hänen töidensä joukossa ovat Das Experiment (2001), Perikato (2004), Invasion – tunkeutujat (2007) ja Diana (2013). Hirschbiegel on uransa aikana voittanut useita palkintoja eri maissa. == Aiheesta muualla == * Luokka:Saksalaiset elokuvaohjaajat Luokka:Vuonna 1957 syntyneet Luokka:Elävät henkilöt
Moritz Bleibtreu

Moritz Bleibtreu (s. 13. elokuuta 1971 München) on saksalainen näyttelijä. Hän on esiintynyt muiden muassa elokuvissa Knockin' On Heaven's Door (1997), Juokse Lola! (1998), Das Experiment (2001) ja Soul Kitchen (2009). == Aiheesta muualla == * Luokka:Saksalaiset näyttelijät Luokka:Vuonna 1971 syntyneet Luokka:Elävät henkilöt
Lindströminpihvi

thumb|Lindströminpihvejä pannulla paistumassa. Lindströminpihvi on ruotsalaislähtöinen ruokalaji. Se valmistetaan samasta mureketaikinasta, josta valmistetaan muun muassa lihapullat, mutta taikinaan lisätään punajuurta ja enemmän sipulia kuin tavallisessa jauhelihamassassa. Ruokalajin syntyhistoriaan on olemassa kaksi tarinaa: Toinen tarina kertoo, että ruokalajin keksi tukholmalainen Maria Kristiina Lindström 1800-luvulla Regeringsgatanilla Tukholmassa. Hän valmisti mureketaikinan, josta valmisti pihvejä. Hän lisäsi taikinaan punajuurta, joka toi makua ja väriä. Toinen tarina kertoo pietarilaissyntyisestä suomalaisesta luutnantista Henrik Lindströmistä. Hän oli vuonna 1862 istunut ravintolassa ja pyytänyt tarjoilijaa tuomaan seurueelle raa’asta sisäpaistista tehdyn pihvin, joka sisältäisi hienonnettua sipulia, kaprista ja punajuurta. ==Lähteet== Luokka:Ruotsalainen keittiö Luokka:Pihvit da:Hakkebøf nl:Karbonade
Rio Grande Mud

Rio Grande Mud on ZZ Topin vuonna 1972 julkaistu toinen studioalbumi. Albumi ei saavuttanut juurikaan huomiota, mutta toisin kuin edeltäjänsä ZZ Top's First Album, albumi pääsi Billboard 200 -albumistalla sijalle 104. Albumi on saanut nimensä Rio Grande -joesta, joka sijaitsee Yhdysvaltojen ja Meksikon rajalla. Rio Grande tarkoittaa suomen kielellä suurta jokea. Kappale ”Francine” julkaistiin singlenä ja se nousi Yhdysvalloissa listan sijalle 69. Kappale ”Just Got Paid” ei koskaan julkaistu singlenä, mutta se soitetaan usein live-esiintymisissä ja on ollut yhtyeen kolmella kokoelma-albumilla. Kappale on yhtyeen laulaja-kitaristi Billy Gibbonsin ja Rio Grande Mudin tuottaja Bill Hamin käsialaa. Albumi uudelleenmiksattiin CD:ksi vuonna 1987. Tämän vuoksi koko albumia ei ole saatavilla CD:nä alkuperäismiksausten kera. Kyseisessä miksauksessa kappaleiden pituudet ovat hieman erimittaiset kuin alkuperäisessä, mutta esimerkiksi kappaleen ”Just Got Paid” uudelleenmiksattu versio on peräti 40 sekuntia lyhyempi kuin alkuperäismiksattu versio. Kaikki kappaleet, paitsi ”Mushmouth Shoutin”, ”Apologies to Pearly” ja ”Down Brownie” ovat saatavilla alkuperäismiksauksen kera CD:nä kokoelma-albumilla Chrome, Smoke & BBQ. ==Kappaleet== A-puoli # # # # # B-puoli # * # # # # == Singlet == ==Kokoonpano== ===ZZ Top=== * Billy Gibbons - soolokitara, slidekitara, huuliharppu, laulu * Dusty Hill - bassokitara, laulu kappaleissa ”Francine” ja ”Chevrolet” * Frank Beard - rummut ===Vierailijat=== * Pete Tickle - akustinen kitara kappaleessa ”Mushmouth Shoutin’” == Julkaisut == ===Painokset=== Lähde: Formaatti Valtio Levy-yhtiö ja tunnus Julkaistu LP London SH-U 8433 1972 LP London SHA-U 133 1972 LP London XPS 612 1972 LP Warner Bros. 56602 1980 LP Warner Bros. BSK 3269 1987 CD Warner Bros. 3269-2 1987 CD Warner Bros. 7599-27380-2 1987 CD Warner Bros. 7599-27380-2 == Lähteet == Luokka:ZZ Topin albumit Luokka:Vuoden 1972 albumit
Nora Tschirner

Nora Marie Tschirner (s. 12. kesäkuuta 1981 Berliini, Saksa) on saksalainen näyttelijä. Hän on esiintynyt muiden muassa elokuvissa Soloalbum (2003), Keinohrhasen (2007) sekä vuonna 2006 valmistuneessa elokuvassa FC Venus, joka on uudelleenfilmatisointi samannimisestä vuonna 2005 valmistuneesta suomalaisesta elokuvasta. == Lähteet == == Aiheesta muualla == * Luokka:Saksalaiset näyttelijät Luokka:Vuonna 1981 syntyneet Luokka:Elävät henkilöt
Antti Eronen

Antti Eronen (s. 29. tammikuuta 1989) on suomalainen kirjailija. Hänen tieteisromaaninsa Dreamland – Aavekomppania julkaisi kustannusyhtiö Myllylahti vuonna 2008. == Lähteet == == Teokset == * * * * Luokka:Suomalaiset tieteiskirjailijat Luokka:Vuonna 1989 syntyneet Luokka:Elävät henkilöt
Philippe Haïm

Philippe Haïm (s. 2. syyskuuta 1967) on ranskalainen elokuvaohjaaja ja elokuvamusiikin säveltäjä. Hänen tunnetuimpia töitään on Daltonin veljekset (ohjaus, 2004). == Aiheesta muualla == * Luokka:Ranskalaiset elokuvaohjaajat Luokka:Ranskalaiset säveltäjät Luokka:Vuonna 1967 syntyneet Luokka:Elävät henkilöt
Sinikka Tuominen

Sinikka Tuominen (6. kesäkuuta 1947 Oulu – 29. maaliskuuta 2024 Oulu) oli suomalainen taidemaalari. Hän valmistui Suomen Taideakatemian koulusta vuonna 1974 ja sai Suomi-palkinnon 1995. Tuominen sai Ars Fennica -ehdokkuuden 1996 ja hänet nimettiin Carnegie Art Award -ehdokkaaksi vuonna 2000. Vuonna 2016 hän sai Suomen Taideyhdistyksen elämäntyöpalkinnon ja vuonna 2019 ruotsalaistunnustuksen, Prinssi Eugenin mitalin. thumb|upright|Tuomisen julkisivutaideteos Kaakkuri on Oulussa, Kaakkurin terveysaseman sisäänkäynnin yläpuolella. Teos on vuodelta 2008. Vuonna 1974 Helsingissä debytoinut Tuominen siirtyi abstraktiin ilmaisuun 1980-luvun lopulla. Tuomisen puoliso oli kuvanveistäjä Reijo Hukkanen, joka kuoli tammikuussa 2024. == Lähteet == * Sinikka Tuominen Kansallisgallerian sivulla ===Viitteet=== Luokka:Suomalaiset taidemaalarit Luokka:Vuonna 1947 syntyneet Luokka:Vuonna 2024 kuolleet
Arabian aavikko

Arabian aavikko voi tarkoittaa: *Arabian aavikoita Arabian niemimaalla, Aasiassa, lähinnä Saudi-Arabiassa. *Niilin itäpuolista Itäistä aavikkoa Egyptissä, Pohjois-Afrikassa.
Fennica (jäänmurtaja)

MSV Fennica on Arctia Shipping Osakeyhtiön (entinen Suomen merenkulkulaitos) vuonna 1993 valmistunut monitoimimurtaja, joka työskentelee talvisin Suomessa jäänmurtajana ja kesäisin sitä käytetään ympäri maailmaa erilaisissa tehtävissä kaapelointi- ja öljynporaustyömailla. == Rakentaminen == Alus tilattiin Aker Finnyardsin Rauman telakalta. Sen köli laskettiin 21. huhtikuuta 1992 telakkanumerolla 401 ja alus laskettiin vesille 10. syyskuuta. Alus valmistui 1. maaliskuuta 1993.DNV Exchange (arkistoitu) ==Alus== Fennican kalliin ylläpidon takia sillä tehdään myös jäänmurtokauden ulkopuolella muunlaisia töitä. Vaikka alus on valmistettu jäänmurtajaksi, sen runko on suunniteltu myös kovaan merenkäyntiin. Kaksi 7500 kilowatin sähkömoottoria pyörittävät kahta Aquamaster-ruoripotkuria, jotka antavat alukselle 234 tonnin paaluvetokyvyn. 360 astetta kääntyvät ruoripotkurit yhdistettynä dynaamiseen paikannusjärjestelmään mahdollistavat aluksen paikallaanpysymisen vaikeissa sääolosuhteissa. Paksussa jäässä Fennica kulkee takaperin, sillä potkurien imu helpottaa aluksen kulkua. Fennica tekee pääosin kesäisin putkien ja kaapeleiden laskua yli kilometrin syvyyteen. Aluksella työskentelee kesäisin omistajavarustamo Finstashipin miehistön lisäksi paljon öljy- ja kaasualan työntekijöitä. Useimmiten aluksella tehdään töitä Pohjanmerellä. == Onnettomuus == Heinäkuussa 2015 Fennica vaurioitui rungostaan Alaskassa, kun se oli vuokrattuna Royal Dutch Shellin arktisen alueen öljynporausprojektiin. == Lähteet == == Aiheesta muualla == *Finstaship Fennica Luokka:Jäänmurtajat
M/S Queen Victoria

M/S Queen Victoria (QV) on Cunard Linen risteilyalus. Se rakennettiin Fincantierin telakalla Italiassa. Alus valmistui vuoden 2007 loppupuolella. Se kastettiin Southamptonissa 10. joulukuuta 2007. Pituutta aluksella on 294 metriä, leveyttä 32,3 metriä ja korkeutta 62,5 metriä. Aluksen vetoisuus on 90 000 BRT. Kuusi Wärtsilä Sulzer ZA40 Diesel -moottoria tuottaa 63,4 MW sähkötehoa, jolla alus saavuttaa 23,7 solmun (n. 44 km/h) nopeuden. Laivaan mahtuu 2 014 matkustajaa ja 900 miehistön jäsentä. Sisaraluksia ovat Costa Luminosa ja Costa Deliziosa. == Aiheesta muualla == * Cunard Line: Queen Victoria Luokka:Risteilyalukset Luokka:Cunard Line Luokka:Fincantieri
Kimya Dawson

Kimya Dawson (s. 17. marraskuuta, 1972) on yhdysvaltalainen laulaja ja laulunkirjoittaja, joka tuli tunnetuksi Juno-elokuvan soundtrackin musiikistaan. ==Diskografia== ===Moldy Peaches-yhtyeen kanssa=== *The Moldy Peaches, 2001 *County Fair/Rainbows -single, 2002 *Moldy Peaches 2000: Unreleased Cutz and Live Jamz 1994-2002, 2003 ===Sooloalbumit=== *I'm Sorry That Sometimes I'm Mean, 2002 *My Cute Fiend Sweet Princess, 2004 *Knock Knock Who?, 2004 *Hidden Vagenda, 2004 *Remember That I Love You, 2006 *Alphabutt e. pee (CD-R), 2007 *Alphabutt, 2008 ===Antsy Pants -yhtyeen kanssa=== Antsy Pants - Kimya Dawson, Ben Lupus, Leo, Angelo Spencer, Howard Hughes, Billy Jet Pilot, Jarrod Bramson, Emily Madden, and Marie *Antsy Pants, 2006 == Aiheesta muualla == *Official Website *LiveJournal Luokka:Yhdysvaltalaiset laulajat Luokka:Vuonna 1972 syntyneet Luokka:Elävät henkilöt
Juuso Pekkinen

Juuso Einari Pekkinen (s. 1984 Helsinki) on suomalainen radio- ja televisiojuontaja sekä näyttelijä. Pekkinen juontaa Yle Puhe -kanavalla omaa radio-ohjelmaansa, jossa hän haastattelee muun muassa tutkijoita ja tietokirjailijoita vaihtuvista aiheista. Ohjelma on ilmestynyt viikoittain vuodesta 2017. Aikaisemmin hän on juontanut radiossa YleX Aamua Matti Ylösen ja Ilkka "Ile" Uusivuoren kanssa, YleX Viikonloppua sekä omaa ohjelmaansa Maailman toiseksi paras radioshow, jossa hän esiintyi Aleksi Ruuskasen roolissa. Pekkinen on myös juontanut Yle Puheen aamulähetystä. Televisiossa Pekkinen on juontanut Yle TV2:lla esitettyä Wintteri-ohjelmaa Emilia Neuvosen kanssa. Näyttelijänä Pekkinen on nähty vuonna 2005 Pekka Lehdon elokuvassa Game Over yhtenä pääosanäyttelijänä. Hän on esiintynyt myös Ihmiskunnan ainoa toivo -nimisen findie-elokuvaryhmän elokuvissa sekä Blood Ceremony Films -ryhmän elokuvassa Rites of Blood (2004). Vuodesta 2010 hän näytteli Aleksi Ruuskasta Yle TV2:n draamasarjassa Uusi päivä. Helmikuussa 2014 tiedotettiin hahmon poistuvan sarjasta kevään aikana. ==Filmografia== Vuosi Nimi Tyyppi Rooli 2004 Rites of Blood Blood Ceremony Films -elokuva Musketeer Meitä on käsiteltävä varovasti IAT-elokuva 2005 Game Over elokuva Riku 2007 Normaaliperusviiva IAT-elokuva Poika 2008 Joonatanin evankeliumi IAT-elokuva Joonatan 2010–2014, 2018 Uusi päivä televisiosarja Aleksi Ruuskanen 2012 Järjetön rakkaus musiikkivideo Mies == Lähteet == ==Aiheesta muualla== * Juuso Pekkinen Elonetissä * Luokka:Suomalaiset juontajat Luokka:Suomalaiset elokuvanäyttelijät Luokka:Suomalaiset radiotoimittajat Luokka:Vuonna 1984 syntyneet Luokka:Elävät henkilöt
Palkinsalmi

Palkinsalmi on meren salmi Intian ja Sri Lankan välillä. Salmi yhdistää etelässä sijaitsevan Mannarinlahden pohjoisen Bengalinlahteen. Salmi on 64–137 kilometriä leveä, ja se on nimetty Robert Palkin mukaan. Luokka:Salmet Luokka:Intian maantiede Luokka:Sri Lankan maantiede Luokka:Seulonnan keskeiset artikkelit
Mannarinlahti

thumb|Mannarinlahden sijainti. Mannarinlahti on suuri matala merenlahti Intian valtameressä Intian eteläkärjen ja Sri Lankan länsirannikon välissä. Leveydeltään Mannarinlahti on 160–200 kilometriä. Mannarinlahti yhtyy pohjoisessa Bengalinlahteen Palkinsalmen kautta. Mannarinlahden ja Palkinsalmen välissä on Aataminsillaksi kutsuttu matalikko. Luokka:Intian valtameren lahdet Luokka:Tamil Nadun maantiede
Margarethe von Trotta

Margarethe von Trotta (s. 21. helmikuuta 1942 Berliini) on saksalainen elokuvaohjaaja. Hänet on palkittu muun muassa Kultaisella leijonalla 1981 ja hän on ollut ehdolla kahden Kultaisen palmun saajaksi Cannesin elokuvajuhlilla 1986 ja 1988. Trottan luottonäyttelijä on Barbara Sukowa, joka näyttelee muun muassa elokuvassa Rosa Luxemburg (1986).Pajukallio, Arto: Elokuvat. Helsingin Sanomat 8.7.2010, s. B 11. Yhdessä Volker Schlöndorffin kanssa hän on ohjannut elokuvan Katharina Blumin menetetty maine, joka pohjautuu Heinrich Böllin saman nimiseen romaaniin.The Lost Honor of Katharina Blum, Roger Ebert 19.10.1976 == Filmografia == * Rosa Luxemburg (1986) * Hannah Arendt (2012) == Lähteet == == Aiheesta muualla == * Luokka:Saksalaiset elokuvaohjaajat Luokka:Vuonna 1942 syntyneet Luokka:Elävät henkilöt
Geological Society of London

Geological Society of London on lontoolainen geologinen tiedeseura, joka toimii geotieteiden virallisena äänenä Isossa-Britanniassa. Seura perustettiin 1807 ja se on vanhin geologinen seura maailmassa. Sillä on nykyään noin 9 500 jäsentä, mikä tekee siitä Euroopan suurimman geologisen seuran. Seura julkaisee nykyään itsenäisesti tiedelehtiä Journal of the Geological Society ja Quarterly Journal of Engineering Geology and Hydrogeology. Yhdessä European Association of Geoscientists and Engineers-yhdistyksen kanssa se julkaisee lehteä Petroleum Geoscience, Association of Applied Geochemists-seuran kanssa lehteä Geochemistry: Exploration, Environment, Analysis ja osaa Blackwell Sciencen julkaisemasta lehdestä Geology Today. Seura julkaisee myös julkaisuja muille seuroille: Journal of Micropalaeontology, Proceedings of the Geologists’ Association, Proceedings of the Yorkshire Geological Society ja Scottish Journal of Geology. Jäsenilleen seura julkaisee lehteä Geoscientist. ==Lähteet== ==Aiheesta muualla== *Geological Society of London: kotisivu Luokka:Geologiset yhdistykset
Matti Lampi

Matti Veli Lampi (s. 29. tammikuuta 1947) on suomalainen taidemaalari. Hän syntyi Limingassa, debytoi Oulussa vuonna 1964 ja pääsi Taidemaalariliiton jäseneksi 1975. Hän käyttää työssään enimmäkseen öljyvärejä. Lampi on Oulun taiteilijaseuran ja Taidemaalariliiton jäsen. Taiteilijan työnsä ohella hän toimii Vilho Lampi -seuran puheenjohtajana ja Limingan Vilho Lampi -museon johtajana. == Lähteet == * Viralliset sivut * Kuvataiteilijamatrikkeli === Viitteet === ==Aiheesta muualla== * Viralliset sivut * Kuvataiteilijamatrikkeli Luokka:Suomalaiset taidemaalarit Luokka:Vuonna 1947 syntyneet Luokka:Elävät henkilöt
Kuurinhaffi

Kuurinhaffi (, , ) on Itämeren kaakkoisosassa, Liettuan ja Venäjän Kaliningradin alueen edustalla sijaitseva haffi eli laguunimainen merenlahti. Haffin eteläosa kuuluu Venäjälle ja pohjoisosa Liettualle. Haffin erottaa Itämerestä Kuurinkynnäs, 98 kilometrin pituinen hiekkaniemi. Lahden leveys on enimmillään noin 35 kilometriä ja Kuurinhaffin pinta-ala on 1 584 km². Sen suurin syvyys on noin 7 metriä ja keskisyvyys 3,8 metriä. Jokien purkuvesien johdosta veden pinta on tyypillisesti 12–15 cm Itämeren pintaa korkeammalla ja vesi on lähes makeaa. Suurin Kuurinhaffiin laskevista joista on rajajoki Niemen. Haffin pohjoisosassa, lahden suulla sijaitsee satamakaupunki Klaipėda ja 0,4-4 kilometrin levyinen Klaipėdan salmi. Kuurinkyntään ranta-asutuksista suurin on Liettuan Neringan kaupunkikunnan keskuskylä Nida. ==Lähteet== Luokka:Haffit Luokka:Liettuan maantiede Luokka:Kaliningradin alueen lahdet Luokka:Liettuan ja Venäjän raja
Jean-Christophe Bouvet

Jean-Christophe Bouvet (s. 24. maaliskuuta 1947) on ranskalainen näyttelijä. Hän esiintyi muun muassa Paul Vecchialin elokuvassa La Machine (1977). == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1947 syntyneet Luokka:Elävät henkilöt
Rithy Panh

Rithy Panh (s. 18. huhtikuuta 1964) on kambodžalainen elokuvaohjaaja. Hän pakeni maansa silloista synkkää tilaa Thaimaahan 1970-luvun lopulla ja opiskeli myöhemmin Ranskassa. Valmistuttuaan Institut des hautes études cinématographiquesista Panh palasi vuonna 1990 kotimaahansa. Hänen teoksensa kuvaavat Kambodžan historiaa ja yhteiskuntaa. Panh oli ehdolla Cannesin Kultaisen palmun saajaksi vuonna 1994 elokuvallaan Nainen riisipellolla. Hänen elokuvansa L’Image manquante palkittiin vuonna 2013 Un certain regard -esityssarjassaCannes Film Festival . ==Lähteet== == Aiheesta muualla == * Luokka:Kambodžalaiset elokuvaohjaajat Luokka:Vuonna 1964 syntyneet Luokka:Elävät henkilöt
Nargis

Nargis tarkoittaa seuraavia asioita: *Nargis, kunta Ranskassa *Nargis, intialainen näyttelijä *Trooppinen sykloni Nargis, Myanmariin vuonna 2008 iskenyt trooppinen hirmumyrsky
Paul Vecchiali

Paul Vecchiali (28. huhtikuuta 1930 Ajaccio, Korsika – tammikuu 2023) oli ranskalainen elokuvaohjaaja. Hänen teostensa joukossa on La machine (1977). Hän oli ehdolla Kultaisen palmun saajaksi Cannesin elokuvajuhlilla vuonna 1978. Vecchiali kuoli vuonna 2023 tammikuun 17. ja 18. päivän välisenä yönä. == Lähteet == == Aiheesta muualla == * Luokka:Ranskalaiset elokuvaohjaajat Luokka:Vuonna 1930 syntyneet Luokka:Vuonna 2023 kuolleet
Markus Hemdahl

Markus Hemdahl (s. 18. syyskuuta 1976) on suomalainen koripalloilija. Hän on koripallon kolminkertainen Suomen mestari vuosilta 2001, 2002 ja 2003. Hän oli voittamassa Suomen cupia kaudella 2001–2002. Hän edusti koko pääsarjauransa ajan Espoon Honkaa mutta pelasi kauden 2004–2005 toisella sarjatasolla Torpan Poikien joukkueessa. Hemdahl valittiin SM-Koriksen finaalien parhaaksi pelaajaksi kaudella 2001–2002. Vuoden puolustuspelaajaksi hänet valittiin kaudella 2002–2003. Hän pelasi ensimmäisen ottelunsa pääsarjatasolla 24. lokakuuta 1993. Hemdahl pelasi Suomen miesten maajoukkueessa yhdeksän maaottelua. Hän pelasi myös Suomen nuorisomaajoukkueissa. Myös Markus Hemdahlin veli Jukka Hemdahl pelasi Korisliigaa. == Katso myös == * Luettelo 200 torjuntaa saavuttaneista Korisliiga-pelaajista == Lähteet == |- Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Ren

Ren voi tarkoittaa seuraavia: * Ren TV (), venäläinen televisiokanava * Ren- nimisiä henkilöitä: ** Ren Jie (s. 1980), kiinalainen pistooliampuja ** Ren Xuecheng (s. 1985), kiinalainen painija ** Ren Zhengfei (s. 1944), kiinalainen yrittäjä, Huawein perustaja ja toimitusjohtaja ** Ren Ziwei (s. 1997), kiinalainen kaukalopikaluistelija ja olympiavoittaja ** MC Ren, oik. Lorenzo Jerald Patterson (s. 1969), yhdysvaltalainen rap-muusikko ** Ren Gill, walesilainen muusikko * kuvitteellisia henkilöitä: ** Kylo Ren, alk. Ben Solo, Tähtien sota -elokuvien hahmo ** Ren Höek, chichuahua kanadalaisessa piirrossarjassa Ren ja Stimpy ** Ren Tobari, teini-ikäinen poika tv-sarjassa Digimon Fusion. == Katso myös == * Rehn
Teuvan rautatieasema

Teuvan rautatieasema (Östermark) (, ratakm 497,5) on rautatieasema Suomen rataverkkoon kuuluvalla Suupohjan rataosalla eli välillä Seinäjoki–Kaskinen. Thure Hellströmin suunnittelema jugendtyylinen asema sijaitsee Teuvan kirkonkylässä. Nykyään rakennus on yksityisomistuksessa. Ensimmäinen juna saapui Teuvalle elokuussa 1911, ja väliaikainen liikenne välillä Seinäjoki–Perälä aloitettiin 15. marraskuuta 1911. Ensimmäinen asemapäällikkö 1913–1937 oli Eliel Lyden (s. 1877 Kodisjoki, k. 1954 Teuva). Hänen poikansa ensimmäisestä avioliitosta oli piirtäjä Erkki Tanttu. Teuva sai aikanaan myös toisen aseman, Perälän risteysaseman. Henkilöliikenne välillä Seinäjoki–Kristiinankaupunki lakkautettiin 25. toukokuuta 1968. ==Lähteet== Luokka:Etelä-Pohjanmaan rautatieliikennepaikat Luokka:Teuvan liikenne
Broteas

Broteas () oli kreikkalaisessa mytologiassa Tantaloksen poika ja Pelopsin ja Nioben veli. Hän veisti kallioon vanhimman tunnetun Kybelen patsaan.Pausanias: Periegesis tes Hellados ('Kreikan kuvaus') 3.22.4 (engl. käännös) Broteas kuoli heittäydyttyään roviolle, mutta syitä on annettu useita.Ovidius: Ibis 465–540 (engl. käännös) Hänen kerrotaan olleen metsästäjä, joka kieltäytyi kunnioittamasta Artemista ja kerskui, ettei edes tuli voisi häntä vahingoittaa. Tämän vuoksi hän tuli hulluksi ja heittäytyi kuolemaansa.Apollodoros: Bibliotheke ('Kirjasto') Epitomi.2.2 (engl. käännös) Toisen version mukaan kyse olisi ollut Zeuksen pojasta, jonka Zeus sokaisti, ja joka sitten elämäänsä halveksien päätti päivänsä. Kolmas kertoo Broteaan olleen Hefaistoksen ja Pallas Athenen poika, jonka rumuus vaivasi häntä itseään niin paljon, että piti kuolemaa parempana vaihtoehtona. == Lähteet == Luokka:Kreikkalainen mytologia
Funny Games

Funny Games on vuonna 1997 julkaistu itävaltalainen elokuva, jonka on käsikirjoittanut ja ohjannut Michael Haneke. Elokuvassa kaksi nuorta miestä ottaa perheen heidän mökillään panttivangikseen, ja pakottaa heidät sadistisiin leikkeihin. Haneke teki elokuvasta yhdysvaltalaisen uudelleenfilmatisoinnin vuonna 2007. == Elokuva == Michael Haneke sai elokuvaan idean lehtiartikkeleista joita hän oli kerännyt. Niissä, nuoret rikolliset kertoivat motiivikseen halun "kokeilla miltä se tuntuu". Haneken mukaan Bennyn videossa hän niin sanotusti aloitti keskustelun aiheesta, ja jatkoi sitä tämän elokuvan avulla. Haneke halusi elokuvallaan näyttää katsojalle hänen oma osansa väkivallan kuluttajana.Marc Toullec 1998, s. 37 (Michael Haneke Interviews) Haneke halusi myös tehdä eräänlaisen vastauksen muun muassa elokuvalle Syntyneet tappajiksi, joka hänen mukaansa luo esittämänsä väkivallan liian houkuttavaksi katsojalle.Christopher Sharrett 2003, s. 68-69 (Michael Haneke Interviews) Funny Games perustuu osittain Haneken ensimmäiseen ja filmaamattomaan käsikirjoitukseen nimeltään Wochenende (viikonloppu).Thomas Assheuer 2008, s. 103 (Michael Haneke Interviews) ==Rooleissa== ==Lähteet== * Grundmann Roy, Naqvi Fatima, Root Colin (toim.): Michael Haneke Interviews. The University Press of Mississippi, 2020. ISBN 978-1-4968-2840-8. ===Viitteet=== ==Aiheesta muualla== * Michael Haneke - Funny Games haastattelu * Funny Games, elokuvakritiikki - Christ Justice Luokka:Vuoden 1997 elokuvat Luokka:Itävaltalaiset elokuvat Luokka:Michael Haneken ohjaamat elokuvat
Hiussuonikeränen

Hiussuonikeränen eli glomerulus () on munuaisten kuorikerroksessa sijaitseva hiussuonisilmukoista muodostunut munuaiskeräsen osa, josta alkuvirtsaa suodattuu keräsenkoteloon. Hiussuonikeränen on kahden valtimon välissä, josta seuraa se, että hiussuonikeräsessä on korkeampi paine kuin tavallisissa hiussuonissa. Tämän korkeamman paineen avulla alkuvirtsa suodattuu passiivisesti sitä ympäröivään keräsenkoteloon. Veri tulee hiussuonikeräseen tuojasuonta pitkin ja poistuu viejäsuonen kautta. Virtsanmuodostuksen kannalta on tärkeää pitää hiussuonikerästen paine tasaisena. Jos paine hiussuonikeräsessä laskee alle 60 mmHg:n virtsaneritys lakkaa, koska paine ei ole tällöin riittävä suodattumiselle. Yleisen verenpaineen tai verimäärän laskiessa tai noustessa, voidaan tuojasuonten ja viejäsuonten supistumisasteen avulla säädellä hiussuonten painetta. == Jukstaglomerulaarisolut == Jukstaglomerulaarisolut ovat tuojasuonten seinämässä sijaitsevia erikoistuneita sileälihassoluja. Munuaiset pystyvät itse mittaamaan verenpainetta ja verenpaineen tai verimäärän laskiessa hiussuonikerästen jukstaglomerulaarisolut erittävät verenkiertoon reniiniä, joka pilkkoo veren angiotensinogeeniä angiotensiini I:ksi. Angiotensiini I pilkkoutuu edelleen keuhkojen erittämän entsyymin avulla angiotensiini II:ksi, joka vaikuttaa usealla tavalla estäen verenpaineen laskua ja tällöin virtsanmuodostus voi jatkua normaalisti. Luokka:Munuaiset
Women’s Ku Klux Klan

Women’s Ku Klux Klan (tai Women of the Ku Klux Klan) eli WKKK oli naisille tarkoitettu Ku Klux Klanin jaos. WKKK esiintyi usein KKK:n marsseissa ja mielenosoituksissa. Joidenkin arvioiden mukaan 1920-luvulla WKKK:lla oli noin 500 000 jäsentä. Tuolloin WKKK oli myös oma itsenäinen liikkeensä.. 1920-luvulla WKKK rekrytoi jäsenikseen ennen kaikkea katolilaisuutta ja sosialismia vastustavia valkoihoisia naisia. Näiden tuli asua klaanin paikallisosaston alueella kuusi kuukautta ja saada sen jälkeen suositus kahdelta jäseneltä. Jäseniksi hakeutui ennen kaikkea keskiluokkaista väkeä.. Naispuolisia rekrytoijia kutsuttiin nimellä "kleagles" ja nämä pyrkivät saamaan uusia jäseniä ennen kaikkia perheistään vetoamalla "todelliseen naiseuteen". Rasistiselle toiminalle haettiin hiljaista hyväksyntää mm. jakamalla köyhille kiitospäivänä ruokakoreja.. 1950-luvulta lähtien naisten annettiin liittyä KKK:n jäseniksi ilman mitään erillistä naisjärjestöä, vaikkakin KKK:n johtotehtävät oli edelleen varattu yksinomaan miehille. == Lähteet == ==Aiheesta muualla== * * * * Luokka:Ku Klux Klan Luokka:Naisjärjestöt
Kloran

Kloran on Ku Klux Klanin käsikirja. Kloranin mukaan myös järjestetään jotkut Ku Klux Klanin seremoniat. Kloranin on kirjoittanut William J. Simmons. Luokka:Ku Klux Klan
Marinera

Marinera on paritanssi, joka on suosittua erityisesti Perun rannikolla. Tanssissa mies ja nainen kiertävät toisiaan ja yrittävät hurmata ja kiusoitella toisiaan vauhdikkaan musiikin säestämänä. Esiintymistilanteissa ja kilpailuissa miehellä on yleensä kädessään leveälierinen olkihattu ja naisella huivi; niiden tanssillinen käyttö on tärkeä osa marineraa. Tanssin leimallisia askeleita ovat rytmikkäät, nopeat polut (zapateo). Nainen tanssii yleensä avojaloin. Myös mies voi olla avojaloin. Värikkäät asut ja huolitellut kampaukset kuuluvat tanssiin. Seuratanssina, esimerkiksi katukarnevaaleissa, tanssittavassa marinerassa molemmilla tanssijoilla on rekvisiittanaan yleensä huivi. Trujillossa Perussa pidetään tammikuussa kansainvälinen marinera- kilpailu Concurso Nacional de Marinera, joka on kaupungin tärkeimpiä kulttuuritapahtumia. Cultural Presentations, "Marinera Dance" Kilpailussa on sarjoja eri ikäryhmille, ja parit etenevät karsintojen kautta finaaliin. Kilpailuviikon lopulla on kaupungin keskustassa suuri tanssijoiden ja soittajien paraati. ==Lähteet== *What is Marinera? *The Marinera – Peru’s Elegant Dance ===Viitteet=== == Aiheesta muualla == Luokka:Perun musiikki Luokka:Perulainen kansantanssi Luokka:Paritanssit
Kirjola

Kirjola on kylä Halikossa Purilanjoenlaaksossa 110-tien eteläpuolella. Kylän kantatila sijaitsee mäen päällä ja paria pientä mäkeä lukuun ottamatta koko kylä on alavaa viljeltyä laaksoa. Kylän harva rakennuskanta sijaitsee mäkien päällä ja rinteillä. Kylää rajaavat lännestä Naapala ja Kavantola, pohjoisesta Mätikkö ja Ikelä, idästä Lempilä ja etelästä Kaninkola. Purilanjokilaakso on Halikon vanhimpia asutusalueita, ja Kirjolan kyläkin on perustettu viimeistään jo varhaiskeskiajalla. 1400-luvun lopulla kylän päätalo on lahjoitettu kirkolle, mutta se on myöhemmin siirtynyt kruunun omistukseen ja vuoden 1698 kruununtalon katselmuksessa asuintuvan on katsottu olleen rappiolla. Valtaosa kylästä rälssitiloineen on kuulunut Horn-suvulle, mutta nekin siirrettiin myöhemmin kruunulle. Kylän tilat palasivat Hornien haltuun 1570-luvulla, kunnes suuressa reduktiossa ne päätyivät jälleen kruunulle. Vuonna 1709 Krister Horn sai osan Kirjolan tiloista kruunulta vaihtokaupassa, ja lopulta 1800-luvun alussa koko kylä siirtyi Horneille ja sen tilat otettiin yhdysviljelyyn. Torpat ja mäkituvat ilmestyivät kylään samoihin aikoihin, ja itsenäistyivät torpparilain myötä sata vuotta myöhemmin. Horn-suvun sivuhaara, Gripenvaldtit myivät 1800-luvulla paljon omistukseensa siirtyneitä maita, mukaan lukien Kirjolan, ostokykyisille talonpojille. Kylän päätilaa on kutsuttu Kirjolan kartanoksi sen kokonsa vuoksi. Yksityisomistuksessa se lähti kasvamaan ja sillä on ollut jopa oma meijeri. ==Lähteet== Luokka:Halikon kylät